Каб не захварэць грыпам, калі вы не маеце прышчэпкі, спецыялісты раяць абмяжоўваць свае кантакты, больш часу праводзіць на свежым паветры, часцей праветрываць памяшканне і рабіць яго вільготную ўборку. Аптымальная тэмпература ў пакоі — не больш за 20 градусаў, пры ёй вірус не мае шанцаў распаўсюджвацца. Слізістая носа павінна ўвесь час быць вільготнай. Калі вы захварэлі, важна знаходзіцца ў цяпле, больш піць і памятаць, што павышэнне тэмпературы цела — ахоўная рэакцыя арганізма. Прымаючы парацэтамол пры тэмпературы 37,5 градуса, вы часова аблягчаеце свой стан, але садзейнічаеце больш працягламу перыяду хваробы, нагадваюць медыкі.